מרדכי כספי

מרדכי כספי (זילברמן) (י"א בניסן תרמ"ה, מרץ 1885 – ו' באלול תש"ז, אוגוסט 1947) היה פעיל ציוני ששימש כמזכירו האישי של חיים ויצמן. הוא היה מעורב ברכישת קרקעות בארץ ישראל וביישובן ביהודים, והיה ממקימי שכונת תלפיות בירושלים וחבר אספת הנבחרים הראשונה. כן התגורר כספי בשכונה במשך שנים ארוכות, ואף שימש כיושב ראש הוועד השכונתי.

קורות חיים
נולד בירושלים בשנת תרמ"ה (1885). אביו אברהם חיים כספי (זילברמן) היה סוחר, מראשוני המדפיסים ועסקן בעיר, ואמו נחמה רבקה בת ר' משה יהושע יאנובר (דיסקין) הייתה ממשפחת בעל "משכיל לאיתן", ממייסדי שכונת מאה שערים.

בשנות ה-30 שימש כספי כקונסול מדינת לטביה בממשלת המנדט הבריטי בארץ ישראל, אף על פי שלא דיבר כלל את השפה הלטבית. הוא היה חבר במסדר הבונים החופשיים, ובין השנים 1942–1944 אף עמד בראש הלשכה הירושלמית של הארגון. כן היה חבר בארגון "בני ברית" היהודי, שמטרתו סיוע לנזקקים.

היה נשוי לרבקה, נכדתו של מיכל הכהן, ממייסדי "הלבנון". הותיר שני בנים ושלוש בנות. בנו הוא עורך הדין מיכאל כספי. 

על שמו של מרדכי כספי רחוב הנושא את שמו בצפון תלפיות.

לקריאה נוספת
 

אנשי היישוב ילידי הארץ
בוגרי בית הספר למל
משפחת דיסקין
ירושלים: אישים
תלפיות: אישים
חברי בני ברית ישראל
חברי הבונים החופשיים בישראל
חברי אספת הנבחרים הראשונה
קונסולים יהודים בתקופת המנדט
יהודים הקבורים בהר הזיתים: חלקת קהילת ירושלים
ארץ-ישראלים שנולדו ב-1885
ארץ-ישראלים שנפטרו ב-1947